Document ID: 32004D0883

KOMISSION PÄÄTÖS,
tehty 10 päivänä joulukuuta 2004,
matkailualaa koskevien tilastotietojen keräämisestä annetun neuvoston direktiivin 95/57/EY liitteen mukauttamisesta maaluetteloiden osalta
(tiedoksiannettu numerolla K(2004) 4723)
(ETA:n kannalta merkityksellinen teksti)
(2004/883/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon matkailualaa koskevien tilastotietojen keräämisestä 23 päivänä marraskuuta 1995 annetun neuvoston direktiivin 95/57/EY (1) ja erityisesti sen 3 artiklan 2 kohdan,
sekä katsoo seuraavaa:
(1)
Tiedonkeruussa käytettävät maaluettelot on saatettava ajan tasalle yhdenmukaistettujen tilastojen keruun helpottamiseksi ja koska uusia kohde- ja lähtömaita koskeville tiedoille on asetettu uusia vaatimuksia, jotka johtuvat matkustuskäyttäytymisen muuttumisesta.
(2)
Tässä päätöksessä säädetyt toimenpiteet ovat neuvoston päätöksellä 89/382/ETY, Euratom (2) perustetun tilasto-ohjelmakomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan direktiivin 95/57/EY liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä joulukuuta 2004.

Labels: 12
0
19